เทศบาลเมืองผักไห่

เทศบาลเมืองผักไห่ เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลผักไห่ ตำบลตาลาน ตำบลลาดชิด และตำบลหน้าโคก และพื้นที่ทั้งหมดของตำบลบ้านใหญ่และตำบลอมฤต ในอำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลผักไห่ที่จัดตั้งขึ้นใน พ.ศ. 2499 ต่อมาใน พ.ศ. 2542 ได้ยกฐานะเป็นเทศบาลตำบล และยกฐานะขึ้นเป็นเทศบาลเมืองใน พ.ศ. 2555 ในปี พ.ศ. 2564 เขตเทศบาลเมืองผักไห่มีประชากร 9,441 คน

เทศบาลเมืองผักไห่ตั้งอยู่ห่างจากตัวจังหวัดพระนครศรีอยุธยาไปประมาณ 30 กิโลเมตร ภูมิประเทศเป็นที่ราบลุ่ม มีแม่น้ำน้อยและคลองสาขาอีก 9 สายไหลผ่านสภาพทางภูมิศาสตร์ ลักษณะภูมิประเทศ เทศบาลเมืองผักไห่ มีพื้นที่เกษตรกรรมร้อยละ 20 ของทั้งหมดลักษณะเศรษฐกิจเทศบาลเมืองผักไห่ ประชากรส่วนใหญ่นับถือศาสนาพุทธ มีวัด 7 แห่ง และมัสยิดหนึ่งแห่ง ได้แก่ มัสยิดยะมาอะตุ้ลมุสลิม การศึกษามีโรงเรียนในสังกัดต่าง ๆ ทั้งสังกัดสำนักงานคณะกรรมการการศึกษาขั้นพื้นฐาน จำนวน 7 แห่ง, สังกัดคณะกรรมการส่งเสริมการศึกษาเอกชน และสังกัดเทศบาลเมืองผักไห่ อย่างละ 1 แห่งลักษณะสังคมเทศบาลเมืองผักไห่ การขนส่งมีทางหลวงแผ่นดิน 2 สาย ได้แก่ ทางหลวงแผ่นดินหมายเลข 3412 เชื่อมต่อกับอำเภอพระนครศรีอยุธยา และหมายเลข 3454 เชื่อมต่อกับอำเภอเสนาและจังหวัดชัยนาทโครงสร้างพื้นฐานเทศบาลเมืองผักไห่

 อ้างอิง 

 แหล่งข้อมูลอื่น 
 เว็บไซต์เทศบาลเมืองผักไห่

ผักไห่
หมวดหมู่:อำเภอผักไห่